Ալֆրեդ Դունկան

**Ալֆրեդ Դունկան** (, ), գանացի պրոֆեսիոնալ ֆուտբոլիստ։ Ներկայումս հանդես է գալիս Սասուոլոյի և Գանայի ազգային հավաքականի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Ինտեր Միլան
Դունկանը Ինտեր Միլանի ակադեմիայի սան է։ Իր պրոֆեսիոնալ դեբյուտը նշեց 2012 թվականի օգոստոսի 26-ին՝ փոխարինելով Վալտեր Գարգանոյին Պեսկարայի դեմ խաղում։ Առաջին և միակ հանդիպումը թիմի մեկնարկային կազմում անցկացրեց դեկտեմբերի 18-ին՝ Իտալիայի գավաթի Վերոնայի դեմ խաղում։ Ինտերի կազմում Դունկանը անցկացրեց 4 հանդիպում։

2013 թվականի հունվարի 25-ին Դունկանը մինչև մրցաշրջանի ավարտը վարձավճարով միացավ Լիվորնոյին։ Իր դեբյուտը Սերիա B-ում նշեց հունվարի 26-ին՝ փոխարինման մտնելով Պադովայի դեմ խաղում։ Մարտի 15-ին գանացին հեռացվեց խաղադաշտից Վերոնայի դեմ խաղում՝ ստանալով երկրորդ դեղին քարտը հանդիպման 63-րդ րոպեին։ Իր առաջին գոլը պրոֆեսիոնալ կարիերայում խփեց ապրիլի 17-ին՝ Նովարայի դեմ խաղում։ Վարձավճարի ընթացքում Դունկանը անցկացրեց 23 հանդիպում՝ դառնալով 2 գոլի ու 1 գոլային փոխանցման հեղինակ և օգնելով Լիվորնոյին տեղափոխվել Սերիա A։ 2013 թվականի օգոստոսի 16-ին Դունկանը 1 տարվա վարձավճարով վերադարձավ Լիվորնո։ Իր դեբյուտը Իտալիայի առաջնությունում նշեց օգոստոսի 25-ին՝ Ռոմայի դեմ խաղում։ Լիվորնոյի կազմում Դունկանը անցկացրեց 55 հանդիպում՝ դառնալով 2 գոլի և 1 գոլային փոխանցման հեղինակ։

### Սամպդորիա
2014 թվականի հուլիսի 19-ին Դունկանը 2 տարվա վարձավճարով տեղափոխվեց Սամպդորիա։ Իր դեբյուտը նշեց հոկտեմբերի 19-ին՝ թիմի մեկնարկային կազմում խաղադաշտ դուրս գալով Կալյարիի դեմ խաղում։ 2015 թվականի հունվարին Սամպդորիան գնեց Դունկանի լրիվ տրանսֆերը 3 միլիոն եվրոյի դիմաց՝ ֆուտբոլիստի հետ կնքելով 4.5 տարվա պայմանագիր։ Իր առաջին գոլը Սերիա A-ում խփեց մայիսի 10-ին՝ Ուդինեզեի դեմ խաղում։ Սամպդորիայի կազմում Դունկանը անցկացրեց 27 հանդիպում՝ դառնալով 1 գոլի և 2 գոլային փոխանցման հեղինակ։

### Սասուոլո
2015 թվականի հուլիսի 23-ին Դունկանը սկզբից վարձավճարով, ապա լրիվ տրանսֆերով միացավ Սասուոլոյին։ Իր դեբյուտը ակումբի կազմում նշեց օգոստոսի 23-ին՝ Նապոլիի դեմ խաղում։ Իր առաջին գոլը խփեց 2016 թվականի մարտի 6-ին՝ Միլանի դեմ խաղում։ Առաջին հանդիպումը եվրոպական առաջնություններում անցկացրեց հուլիսի 28-ին՝ Եվրոպայի Լիգայի որակավորման երրորդ փուլի Լյուցերնի դեմ խաղում։ 2017 թվականի ապրիլի 30-ին գանացին գոլ խփեց Էմպոլիի դեմ խաղում՝ օգնելով իր թիմին հաղթել 3-1 հաշվով։ 2017-18 մրցաշրջանում Դունկանը անցկացրեց 26 հանդիպում՝ դառնալով 2 գոլային փոխանցման հեղինակ։

2018 թվականի դեկտեմբերի 9-ին Դունկանը գոլի և գոլային փոխանցման հեղինակ դարձավ Ֆիորենտինայի դեմ խաղում, իսկ հանդիպումն ավարտվեց 3-3 հաշվով։ Դեկտեմբերի 16-ին նա 2 գոլային փոխանցում տվեց Ֆրոզինոնեի դեմ խաղում՝ օգնելով իր թիմին հաղթել 2-0 հաշվով։ Դեկտեմբերի 29-ին գանացին դուբլ ձևակերպեց  Ատալանտայի դեմ խաղում, սակայն Սասուոլոն պարտվեց 2-6 հաշվով։

## Միջազգային կարիերա
Դունկանը ներկայացրել է Գանան մինչև 20 տարեկանների երիտասարդական հավաքականում։ Մ20 հավաքականի կազմում նա 2013 թվականին մասնակցեց աշխարհի առաջնությանը՝ խաղադաշտ դուրս գալով 4 հանդիպումներում։ Գանան զբաղեցրեց երրորդ հորիզոնականը մրցաշարը՝ 3-րդ տեղի համար խաղում հաղթելով Իրաքին։

Իր դեբյուտը Գանայի ազգային հավաքականում Դունկանը նշեց 2012 թվականի նոյեմբերի 14-ին՝ Կաբո Վերդեի դեմ խաղում։ 4 տարվա բացակայությունից հետո նա ազգային հավաքական վերադարձավ 2016 թվականի մարտի 27-ին՝ թիմի մեկնարկային կազմում խաղադաշտ դուրս գալով Մոզամբիկի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի հունվարի 18-ի դրությամբ*

### Միջազգային վիճակագրություն
*2019 թվականի հունվարի 18-ի դրությամբ*

## Ծանոթագրություններ

## Արտաքին հղումներ
*Դունկանի պաշտոնական Տվիտերի էջը
*Դունկանի պաշտոնական Ինստագրամի էջը
*Դունկանը transfermarkt-ում
*Դունկանը soccerbase.com-ում
*Դունկանը WhoScored.com կայքում
*Դունկանը Սասուոլոյի պաշտոնական կայքում 
*Դունկանը Ինտեր Միլանի պաշտոնական կայքում
*Դունկանը Սերիա A-ի պաշտոնական կայքում 
*Դունկանը ՖԻՖԱ-ի պաշտոնական կայքում 

Կատեգորիա:Գանայի հավաքականի ֆուտբոլիստներ
Կատեգորիա:Գանացի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լիվորնոյի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Սասուոլոյի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆիորենտինայի ֆուտբոլիստներ